als_Latn dik_Latn tur_Latn
Aktorja e njohur turke Tuba Buyukustun dhe producenti Onur Saylak, pas krizës së gjatë martesore, kanë firmosur divorcin. Edhe pse u vunë në qendër të mediave për krizën që kishte kohë që kishte nisur, çifti, si fillim i mohuan zërat se i kanë fund marrëdhënies së tyre, por më pas e pranuan se lidhja nuk shkoi ashtu siç dëshironin. Më 5 qershor është vendosur edhe divorci në gjykatë.
Buyukustun dhe Onur Saylak u martuan 6 vjet më parë dhe nga kjo martesë kanë dy vajza binjake. Edhe pse ishte kuptuar në publik marrëdhënia e tyre e ftohtë, ata vazhdonin ta mohonin se martesa tashmë ishte drejt fundit, derisa gati në një kohë, përmes një postimi në rrjetet sociale, kërkuan më shumë respekt për problemin e tyre familjar.
Siç raportojnë mediat turke, Buyukustun dhe Saylak, e kishin vendosur qysh në muajin shkurt që të jetojnë të ndarë, por divorci erdhi më 5 qershor. Gjykata vendosi shkurorëzimin e martesës me një seancë të vetme me pranimin e të dy palëve.
als_Latn als_Latn als_Latn